《和林次中秘阁题五龙庙》
宋代·李复

头角蟠潜岁月沉，腥风不散古祠深。
曾闻惊电开岩壁，常见屯祠宿殿阴。
苍蜴吐冰藏暗穴，彩虹收雨出长林。
荒碑磨灭无遗事，犹冠龟跗压翠岑。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。